armvectores/hy_wikipedia_2023 huggingface dataset:
Գլախո Զաքարյան

Գլախո (Գևորգ) Արշակի Զաքարյան  (ապրիլի 26, 1905(1905-04-26), Թիֆլիս, Ռուսական կայսրություն - փետրվարի 28, 1992(1992-02-28), Թբիլիսի, Վրաստան), հայ երգիչ, ՀԽՍՀ վաստակավոր արտիստ (1967), Վրացական ԽՍՀ վաստակավոր արտիստ (1985)։


== Կենսագրություն ==
1926 թվականից՝ Վրաստանի ֆիլհարմոնիայի մենակատար։ Հայերեն, վրացերեն և ադրբեջաներեն կատարել է հայ աշուղների, հիմնականում՝ Սայաթ-Նովայի երգերից («Դուն էն գլխեն իմաստուն իս...» երգի Զաքարյանի կատարումը հնչում է «Սայաթ-Նովա» հայկական հեռուստաֆիլմում, 1960 թվական)։ Հայկական ԽՍՀ և Վրացական ԽՍՀ վաստակավոր արտիստ է։
1939 թվականին Մոսկվայում մասնակցել է Վրաստանի արվեստի և գրականության տասնօրյակին։
Զաքարյանի կատարմամբ թողարկվել են ձայնասկավառակներ։ Ելույթներ է ունեցել Երևանում, Մոսկվայում, Լենինգրադում, Վլադիվոստոկում, Միջին Ասիայի քաղաքներում։


== Ծանոթագրություններ ==
Զապոլյարնի (քաղաքատիպ ավան, Նադիմսկի շրջան)

Անվան այլ կիրառումների համար տե՛ս՝ ԶապոլյարնիԶապոլյարնի (ռուս.՝ Заполярный), քաղաքատիպ ավան Ռուսաստանի Յամալ-Նենեցյան ինքնավար օկրուգի Նադիմսկի շրջանի կազմում։
Բնակչությունը 2010 թվականին գրանցված տվյալներով կազմում էր 1024 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պալացո Պինյանո

Պալացո Պինյանո (իտալերեն՝ Palazzo Pignano), կոմունա Իտալիայում։ Գտնվում է Լոմբարդիա մարզի Կրեմոնա գավառում։
Բնակչությունը կազմում է 3590 մարդ, բնակչության խտությունը 449 մարդ/կմ² է։ Զբաղեցնում է 8 կմ² մակերես։ Փոստային ինդեքսն է՝ 26020, հեռախոսային կոդը՝ 0373։
Բնակավայրի բարեխոս է համարվում Սուրբ Մարտինը։ Նրա տոնը ամեն տարի նշվում է նոյեմբերի 11-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Նադեժդովկա (գյուղ, Բարվենկովոյի շրջան)

Անվան այլ կիրառումների համար տե՛ս՝ ՆադեժդովկաՆադեժդովկա (ուկրաիներեն՝ Надеждівка), գյուղ Ուկրաինայի Խարկովի մարզի Բարվենկովոյի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եվրատեսիլ 1970 երգի մրցույթ

«Եվրատեսիլ 1970 երգի մրցույթ», Եվրատեսիլի 15-րդ մրցույթը, տեղի է ունեցել 1970 թվականի մարտի 21-ին Նիդեռլանդների մայրաքաղաք Ամստերդամի RAI Congrescentrum-ում։ Մրցույթի ազգային հեռարձակող կազմակերպությունը եղել է Nederlandse Omroep Stichting (NOS)։


== Քվեարկություն ==


== Արդյունքներ ==


== Հղումներ ==
Եվրատեսիլի պաշտոնական կայք
Կաստել Սանտ'Էլիա

Կաստել Սանտ'Էլիա (իտալերեն՝ Castel Sant'Elia ), կոմունա Իտալիայում, գտնվում է Լացիո մարզի Վիտերբո գավառում։
Բնակչությունը կազմում է 2528 մարդ (2008), խտությունը՝ 105 մարդ/քառ. կմ։ Զբաղեցնում է 24 քառ. կմ տարածք։ Փոստային ինդեքս - 1030, հեռախոսային կոդ - 0761։
Բնակավայրի հովանավոր է համարվում Սուրբ Անաստասիուս Սուպենտոնիացին։


== Ժողովրդագրություն ==
Բնակչության դինամիկան.


== Պատկերասրահ ==


== Համայնքի վարչություն ==
Հեռախոս։ 0761 556425
Էլեկտրոնային փոստ։ segreteria@comunecastelsantelia.it
Պաշտոնական կայք։ http://www.comunecastelsantelia.it/


== Հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սոոմա

Սոոմա (էստ․՝ Soomaa rahvuspark), զբոսայգի Էստոնիայի Վիլյանդիմաա նահանգում։ Սոոմա զբոսայգին ստեղծվել է 1993 թ.-ի դեկտեմբերի 8-ին՝ ճահճային տարածքների, անտառների ու մարգագետինների պահպանման համար։ Զբոսայգու բառացի թարգմանությունը էստոներենից նշանակում է «ճահիճների երկիր»։ Այն զբաղեցնում է 390 կմ² տարածք և մեծության առումով Էստոնիայում երկրորդն է Լահեմմա զբոսայգուց հետո։
Սոոմա զբոսայգում գտնվում են բազմաթիվ ճահիճներ, որոնք սնվում են Պյառնու գետի վտակներով։ Այստեղ է գտնվում նաև հանրահայտ Կուրեսսո ճահիճը, 524 բուսատեսակ, 172 թռչնատեսակ, այդ թվում՝ արձիվներ, ինչպես նաև 46 տեսակ կաթնասուններ, այդ թվում՝ եղջերու, կուղբ, գայլ, արջ։


== Արտաքին հղումներ ==
Սոոմա զբոսայգու պաշտոնական կայք Archived 2010-03-08 at the Wayback Machine.
Սոոմա զբոսայգու քարտեզ
Մ.թ.ա. 850


== Դեպքեր ==
Տակելոտ II-ը շարունակում է իր հորը՝ Օսորկոն II-ի, որպես Եգիպտոսի արքա։


== Ծնունդներ ==


== Մահեր ==
Ախավ, Իսրայելի արքան։
Կոտայք (այլ կիրառումներ)

Կոտայք կարող է վերաբերել՝

Կոտայք (գավառ) — պատմական Հայաստանի Այրարատ նահանգի գավառներից։
Կոտայքի մարզ — մարզ Հայաստանում։
Կոտայք (գյուղ) - գյուղ Կոտայքի մարզում։
Կոտայք գարեջրի գործարան - գարեջրի արտադրմամբ և իրացմամբ զբաղվող ընկերություն։
Սուպերհերոս

Սուպերհերոս (անգլերեն՝ Superhero), կոմիքսների հորինված հերոս, ով հայտնի է իր ուժեղ ֆիզիկական կարողություններով և խիզախ արարքներով։
Առաջին սուպերհերոսը եղել է Սուպերմենը՝ ստեղծված 1938 թվականին «DC Comics» ընկերության կողմից։ Սուպերմենի ստեղծումից հետո մամուլի էջերին հայտնվեցին նաև մի շարք այլ սուպերհերոսներ, որոնք հիմք հանդիսացան նկարահանելու մի շարք ֆիլմեր և հեռուստահաղորդումներ։
Սուպերհերոսները գրեթե միշտ ունենում են կեղծանուններ և հագնում են գունագեղ կոստյում։Նրանք միշտ ունենում են որոշ առանձնահատկություններ կռվելու ոճ, 
Սուպերհերոսներից շատերի հայտնիությունը միլիարդավոր եկամուտ ե բերում նրանց ստեղծողներին։ 
Առաջին սոպերհերոսների մասին կոմիքսները ստեղծվել ե Detective comics  ընկերությունը որ ապագայում վերանվանվեց  DC comics այժմ սուպերհերոսների շուկայում մեծ տեղ են զբաղեցնում MARVEL և DC comics ընկերությունները


== Արտաքին հղումներ ==
Superhero Database
Օլիվեզե

Օլիվեզե (ֆր.՝ Olivese), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A186։


== Բնակչություն ==
Համայնքի բնակչությունը 2008 թվականին կազմում էր 264 մարդ։


== Տնտեսություն ==
2007 թվականի տվյալներով 144 աշխատունակ տարիքի մարդկանցից (15-64 տարեկան) 68-ը տնտեսապես ակտիվ էին, 76-ը անգործունակ (ակտիվության ցուցանիշը 47,2 %, 1999 թվականին եղել է՝ 46,8 %)։ 68 աշխատունակ բնակիչներից 66-ը աշխատում էին (36 տղամարդ և 30 կին), անաշխատանք էին 2-ը (տղամարդ)։ 76 անգործունակ մարդկանցից 13-ը աշակերտներ կամ ուսանողներ են, 26-ը թոշակառու, 37-ը անաշխատունակ էին այլ պատճառներով։
2008 թվականին կոմունայում հաշվվել են 124 հարկատու տնտեսություններ, որտեղ ապրել է 264 մարդ։ Միջին եկամուտը մեկ մարդու հաշվով կազմել է 14 948 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Օլիվեզե» (ֆրանսերեն)։ Արխիվացված օրիգինալից 2012-08-29-ին։ Վերցված է 2011-09-24 
«Օլիվեզե» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-08
Ելխովկա (Վոխտոժկայի վտակ)

Անվան այլ կիրառումների համար տե՛ս՝ Ելխովկա (այլ կիրառումներ)Ելխովկա (ռուս.՝ Елховка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոխտոժկա գետի ձախ ափում՝ 17 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006653
Հիդրոլոգիական ուսումնասիրությունների կոդը - 103000665
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մալթայական ամրոց

Մալթայական ամրոց (իտալերեն՝ Palazzo Magistrale, Palazzo di Malta, Palazzo dell’Ordine di Malta), Մալթայական շքանշանի գլխավոր գրասենյակը։ Գտնվում է Հռոմում։ Իտալիայի կողմից հայտարարված է, որ այն պատկանում է Մալթայական շքանշանին։
Մալթայական ամրոցում գտնվում է Գլխավոր մագիստրի աթոռանիստը։ Այնտեղ անցկացվում են նաև կառավարության նիստեր։


== Պատմություն ==
1834 թվականին Մալթայական ամրոցը դարձավ Մալթայական շքանշանի գլխավոր գրասենյակ։ 1869 թվականին Մալթայական ամրոցին շնորհվեց էկստերետորիալ ամրոցի կարգավիճակ։ Այսպիսով ամրոցը դարձավ Մալթայական շքանշանի և նրա մայրաքաղաքին պատկանող տարածքը։ Այդ ստատուսը նա պահում է մինչ մեր օրերը։


== Աղբյուրներ ==
Վեսկիդ Վոժ (այլ կիրառումներ)

Վեսկիդ Վոժ, կարող է վերաբերել՝

Վեսկիդ Վոժ - գետ Ռուսաստանում, Լյոկ Ներյազի վտակը
Վեսկիդ Վոժ - գետ Ռուսաստանում, Պոսկայուի վտակը
Աստերոիդների ցանկ (25201-25300)

Աստերոիդների ցանկ (25101-25200)  • Աստերոիդների ցանկ  • Աստերոիդների ցանկ (25301-25400)
 Աստերոիդների ցանկ (25101-25200)  • Աստերոիդների ցանկ  • Աստերոիդների ցանկ (25301-25400)


== Աղբյուր ==
«Discovery Circumstances: Numbered Minor Planets (25001)-(30000)»։ www.minorplanetcenter.net
Սնեյկ

Սնեյկ (անգլերեն Snake) Մոնտեվիդեո, Ուրուգվայում գործող ռոք ու փոփ երաժշտության խումբ 1995 թ. Խմբի մաս կազմում է հայազգի bass կիթառահար Միքայել Բուդակյան (արևմտահայերեն Միքայէլ Պուտաքեան, լատիներեն Mikael Boudakian) ինչպես նաև երգիչ Marcelo Fontanini, կիթառահարներ Miguel Bestard և Federico Navarro, թմբկահար Mape Bossio: Նշանավոր է Ataque de Pánico! երգով [1]


== Ալբոմներ ==
2000: Dos Pasajes Paramarte
2004: Dejando Marcas
2006: Snake 10
2009: El Diario de la Serpiente
Ֆիգալիա

Ֆիգալիա (հուն.` Φιγαλία), հին հունական քաղաք Հունաստանի արևմուտքում։ Տեղակայված է Արկադիայի հարավ-արևմտյան մասում, Մեսենիայի սահմանին։
Արկադիայի պաշտպանական քաղաքներից է եղել։ Քաղաքը շրջապատված է եղել մոտ 4 կմ երկարությամբ ամուր պարսպով մոտ, ուղղանկյուն և կլոր աշտարակներով, որոնք պահպանվել են մինչ օրս։
Ներկայումս հին քաղաքի հարևանությամբ տեղակայված է նույնանուն գյուղը, որը մինչև 20-րդ դարի սկիզբը հայտնի էր Պավլիցա անունով (Παύλιτσα)։ Ֆիգալիան գտնվում է բարձրադիր վայրում։ Պարսպի պատերը կառուցվել են զառիթափի վրա։ Պելոպոնեսի ամենաբարձր լեռները՝ Կոթիլիուսը և Էլաիոնը նույնպես տեղակայված են Ֆիգալիայի մոտ։ Քաղաքը գտնվում էր Նեդե գետի հյուսիսային ափին ։
Ենթադրվում է, որ հին ժամանակներում քաղաքի հիմնադիրն է եղել Լիակոնի որդին` Ֆիգալը։ Այնուհետև քաղաքը անունը դարձել է Ֆիալիա` Բուկոլիոնի որդու՝ Ֆիալի պատվին, սակայն այդ անունը լայնորեն չի տարածվել։ Մ․թ․ա․ 659 թվականին Ֆիգալիան գրավեցին լակեդեմոնները, սակայն ֆիգալացիները կարողացան վերադարձնել քաղաքը օրեսֆասեցիների օգնությամբ։ Ըստ Ստրաբոնի, Արկադիայի մյուս քաղաքների հետ միասին, Ֆիգալիան անկում է ապրել Հռոմեական կառավարման ժամանակ։

Ըստ Պավսանիասի քաղաքում կառուցվել են Արտեմիսի, Դիոնիսոս Ակրատոֆորայի, Եվրինոմեի տաճարները։ Գիմնասիոնում վեր էր խոյանում Հերմեսի արձանը։ Ագորայի վրա կանգնած էր Արրիխիոնի արձանը։ Օլիմպիայի հնագիտական թանգարանում պահպանվում է կուրոսի (պատանի) արձանը, որը պատկերում է Արրիխիոնին։ Հայտնաբերվել է ագորայում։ Օրեսֆասեցիների գերեզմանը նույնպես գտնվում էր ագորայում։
Ֆիգալիան լավագույնս հայտնի է Ապոլլոնի տաճարով, որի պեղումները սկսվել են 1812 թվականին։ Տաճարի հեղինակը ճարտարապետ Իկտինոսն էր, ով ապրել է Պերիկլեսի դարաշրջանում։ Վերջինս կառուցել է Աթենքի Պարթենոն համալիրը։ Տաճարը կառուցվել է մարմարից։ Ըստ Պավսանիասի, տաճարն առանձնանում է մարմարի գեղեցկությամբ և աշխատանքի մանրակրկիտությամբ։
1927 թվականին Անաստասիոս Օրլանդոսը պեղել է հին աղբյուրներ, որոնք թվագրվում են մ.թ.ա. 3-րդ դարի սկզբից մինչև մ․թ․ա․ 4-րդ դարի վերջը։ 1996 թվականին հնագետ Քսենյա Արափոիյանին (Ξένη Αραπογιάννη) հայտնաբերել է Աթենասի և Զևսի տաճարը Կուրդումբուլի բլրի վրա՝ քաղաքի հարավ-արևմտյան մասում։ Տաճարից հյուսիս հայտնաբերվել են բնակավայրի ավերակներ ։


== Ծանոթագրություններ ==


== Արտաքին հղումներ ==
Phigaleia: polygonal masonry, Temple of Athena, ancient Phigaleia, in (ancient) Arcadia, Greece
Phigaleia: cella of the Temple of Athena
Temple of Athena, ancient Phigaleia
Phigaleia: cult-statue base, Temple of Athena
Phigaleia: ancient fountain house
Phigaleia: looking out the door
Սուդան (այլ կիրառումներ)

Սուդան, կարող է վերաբերել՝

Սուդան - պետություն Աֆրիկայի հյուսիս-արևելքում
Սուդան - բնամարզ Աֆրիկայում
Ժյուլ Մասնե

Ժյուլ Էմիլ Ֆրեդերիկ Մասնե (ֆր.՝ Jules Massenet, մայիսի 12, 1842(1842-05-12)[…], Սենտ Էտիեն և Montaud - օգոստոսի 13, 1912(1912-08-13)[…], Փարիզ), ֆրանսիացի երգահան։ Գրել է 34 օպերա, ստեղծագործություններ դաշնամուրի և նվագախմբի համար, բալետային երաժշտություն, 200-ից ավել երգեր և ռոմանսներ։
Առավելապես հայտնի են և այսօր էլ տարբեր հաճախականությամբ բեմադրվում են նրա «Հերովդիադե» (Hérodiade, 1881 թ.) «Մանոն» (Manon, 1884 թ.), «Սիդ» (Le Cid, 1885 թ.), «Վերթեր» (1892 թ.), «Թայիս» (1894 թ.), «Աստվածամոր աճպարարը» (1902 թ.), «Դոն Կիխոտ» (1910 թ., գրվել է հատուկ աշխարհահռչակ ռուս երգիչ (բաս) Ֆեոդոր Շալյապինի համար) օպերաները։ Մասնեի երաժշտությանը հատուկ է մեղեդային հարստություն, ինչի շնորհիվ այն մեծ ժողովրդայնություն է վայելել XIX դարի վերջին և XX դարի սկզբներին։


== Ծանոթագրություններ ==
Գլադիատորների մուտքը (Յուլիուս Ֆուչիկ)

Գլադիատորների մուտքը (չեխ․՝ Vjezd gladiátorů, գերմ.՝ Einzug der Gladiatoren), երաժշտական պիես, զինվորական քայլերգ՝ գրված 1897 թվականին։ Հեղինակ՝ չեխ կոմպոզիտոր Յուլիուս Ֆուչիկ։ Նախապես կոչվել է «Խրոմատիկ մեծ քայլերգ» (Grande Marche Chromatique): Այդ անվանումով նկատի էր առնված, որ ստեղծագործության ամբողջ մեղեդին կառուցված է Խրոմատիկ գամմայի հիման վրա։ Հետագայում Ֆուչիկն այն անվանափոխեց, քանի որ մեծապես ազդվել էր Հենրիկ Սենկևիչի «Յո՞ երթաս» վեպից, նրա վրա մեծ տպավորություն էր թողել հատկապես գլադիատորների՝ դեպի ամֆիթատրոնի մրցասպարեզ մտնելու նկարագրությունը, որից հետո կոմպոզիտորը սկսել էր մեծապես հետաքրքրվել Հռոմեական կայսրության պատմությամբ։
1901 թվականին ամերիկացի հրատարակիչ Կարլ Ֆիշերը հրատարակեց քայլերգի մի տարբերակի նոտաները՝ «Որոտ և կայծակ» (անգլ.՝ Thunder and Blaze) վերնագրով, որը գործիքավորված էր փողային նվագախմբի համար։ Այդ փոխադրությունը կատարել էր կանադացի կոմպոզիտոր Լուի-Ֆիլիպ Լորենդոն։ Հենց այս ընթացքում ստեղծագործությունը լայն ճանաչում ձեռք բերեց որպես տարբեր միջոցառումներում հնչող երաժշտություն և կրկեսային քայլերգ՝ շատ հաճախ ուղեկցելով ծաղրածուների ելույթներին։ Այսօր քայլերգը առավելապես հայտնի է որպես կրկեսային երաժշտություն, իսկ իրական վերնագորվ շատ քչերին է հայտնի։
Քայլերգը բաղկացած է երեք մասից։ Առաջին մասի հիմնական և երկրորդական հատվածները կատարվում են շեփորներով։ Երկրորդ մասում հնչում է Խրոմատիկ գամման՝ պղնձափողային ցածր ռեգիստրի նվագարանների կատարմամբ, հիմնականում՝ տուբայով։ Երրորդ մասում հնչում է դանդաղ և մեղեդային տրիո, որտեղ հարմոնիկ կերպով միահյուսվում են փայտե և պղնձե ցածր ռեգիստրի փողային նվագարանների ձայները՝ դարձյալ խրոմատիկ գամմայի հիման վրա։ Երաժշտական այս պիեսը գրվել է շատ կարճ ժամկետում։ Սկզբնապես կատարվում էր քայլերգին բնորոշ տեմպով, բայց կրկեսում սովորաբար հնչում է առավել արագ տեմպով։


== Մեղեդու օգտագործումը տարբեր ստեղծագործություններում ==
Ռուս կոմպոզիտոր Ալեքսանդր Գլազունովը 1899 թվականին գրեց իր «Տարվա եղանակները» հանրահայտ բալետը։ Դրա վերջին հատվածը՝ «Սատիրայի վարիացիա»-ն, հիշեցնում է Յուլիուս Ֆուչիկի «Գլադիատորների մուտքը» քայլերգի հիմնական թեման, որը գրվել էր երկու տարի առաջ։
Քայլերգի մեղեդին օգտագործվել է նաև խորհրդային «Դե սպասի՛ր» մուլտֆիլմի 3-րդ և 11-րդ սերիաներում։


== Աղբյուրներ ==
Notes from BBC Proms webpage for the 2007 Last Night на Wayback Machine, копия).
Entrance of the Gladiators: ноты произведения на International Music Score Library Project.
Առաջին ինքնագիրը

«Առաջին ինքնագիրը», խորհրդային նկարված մուլտիպլիկացիոն ֆիլմ, թողարկվել է 1980 թվականին ամառային օլիմպիական խաղերի ժամանակ։


== Բովանդակություն ==
Այն մասին է, թե ինչպես են գազանները ինքնագիր ուզում օլիմպիական արջուկից։


== Ստեղծողներ ==


== Հնչունավորողներ ==
Կլարա Ռումյանովա — Նապաստակ; Օլիմպիական արջուկ; վոկալ
Բորիս Ռունգե — Կուղբ
Յուրի Վոլինցև — Արջ
Գեորգի Վիցին — կատարում է երգը


== Ստեղծման պատմություն ==
Մուլտֆիլմը 1979 թվականի մարտին թողարկման նախնական փուլում էր։ Միայն սցենարի վրա ռեժիսորական աշխատանքից հետո է այն ստացել իր վերջնական անվանումը` «Առաջին ինքնագիրը»։ Էսքիզները բարձր են գնահատվել գեղարվեստական խորհրդի կողմից, քննադատվել է միայն երաժշտությունը։ Սակայն արտադրման ընթացքում դժվարություններ են առաջացել։ Ռեժիսորի երկարատև հիվանդության պատճառով վրջնաժամկետը անընդհատ փոխվում էր, և այն ավարտին է հասցվել միայն 1980 թվականի հունվարին։ Աշխատանքի ընթացքում մուլտֆիլմը շատ փոխվել է, կորցրել է սցենարային շատ սրամիտ դրվագներ, սցենարի խմբագրական կազմը մի քանի անգամ ընդունել է աշխատանքային նյութում ուղղումներ անելու անհրաժեշտությունը։ Փոփոխություններ է պահանջել նաև պետական կինոխորհուրդը, այդ պատճառով էլ մուլտֆիլմը վերջնականորեն ընդունվել է միայն փետրվարի 26-ին։


== Արտաքին հղումներ ==
«Первый автограф» на youtube
Աղա Մեհտիև

Աղա Ջաֆար օկլի Մեհտիև (ադրբ.՝ Ağa Cəfər oğlu Mehdiyev, մարտի 21, 1920(1920-03-21), Lahıc, Շամախիի գավառ, Բաքվի նահանգ, Ադրբեջանի Ժողովրդավարական Հանրապետություն - մայիսի 15, 2003(2003-05-15), Բաքու, Ադրբեջան), Ադրբեջանցի նկարիչ, Ադրբեջանի նկարիչների միության անդամ, Ադրբեջանական ԽՍՀ վաստակավոր նկարիչ (1988), Ադրբեջանի Հանրապետության ժողովրդական նկարիչ(2002)։


== Կենսագրություն ==
Աղա Ջաֆար օկլի Մեհդիևը ծնվել է 1920 թվականի մարտի 21-ին Իսմայիլի շրջանի Լահիջ գյուղում։ Նա սովորել է Ազիմ Ազիմզադեի անվան Ադրբեջանի պետական ​​արվեստի քոլեջում։ 1938 թվականին Ադրբեջանի Գեղանկարչության ուսումնարանն ավարտելուց հետո նա մասնակցել է Ադրբեջանում և ԽՍՀՄ բազմաթիվ ցուցահանդեսների։ Նա իր աշխատանքում լայնորեն օգտագործել է բնապատկերային և դիմանկարային ժանրերը և նկարել ռազմահայրենասիրական նկարներ։ Աղա Մեհդիևը  1994 թվականին ընդունվել է Ադրբեջանի նկարիչների միություն։ 
Նկարչի աշխատանքների անհատական ​​ցուցահանդեսները կազմակերպվել են Բաքվում 1961, 1970, 1981 և 1988 թվականներին։
Աղա Մեհտիևի աշխատանքները ցուցադրվել են Գերմանիայում, Հունգարիայում, Ռումինիայում, Բուլղարիայում, Իտալիայում, Շվեդիայում, Ավստրիայում, Կանադայում, Ֆրանսիայում, Ճապոնիայում, Լեհաստանում, Իսպանիայում, Թուրքիայում, Ռուսաստանում, ԱՄՆ-ում, Եգիպտոսում, Իրաքում և այլ երկրներում։
Ժողովրդական նկարիչ Աղա Մեհդիևը մահացել է 2003 թվականի մայիսի 15-ին Բաքվում։


== Մրցանակներ ==
Ադրբեջանական ԽՍՀ վաստակավոր նկարիչ - 7 մայիս, 1988 թ.
Ադրբեջանի Հանրապետության ժողովրդական նկարիչ - 30 մայիս, 2002 թ.
Ադրբեջանի Հանրապետության Նախագահի կրթաթոշակ (մրցանակ Ադրբեջանում) - 11 հունիս, 2002 թ.


== Ծանոթագրություններ ==
Էսմերալդա

Էսմերալդա (պորտ.՝ Esmeralda), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Վակարիայի գավառի մեջ։ Բնակչությունը կազմում է 3 012 մարդ, ըստ 2006 թվականի տվյալների։ Տարածքը կազմում է  833,349 կմ2։ Բնակչության խտությունը՝ 3,6 մարդ/կմ²։


== Վիճակագրություն ==
Համախառն ներքին արտադրանքը կազմել է 66 804 207,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 21 824,31 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,779։
Մեռած ինձ համար

«Մեռած ինձ համար» (անգլ.՝ Dead to Me), ամերիկյան կատակերգական դրամա, որն ստեղծել է Լիզ Ֆելդմանը։ Շոուի պրեմիերան կայացել է 2019 թվականի մայիսի 3-ին Նեթֆլիքսում։ Սերիալում գլխավոր դերերը խաղացել են Քրիստինա Էփլգեյթը, Լինդա Քարդելինին, Ջեյմս Մարսդենը, Մաքս Ջենքինսը, Սեմ Մաքքարթին և Լյուք Ռոսլերը։
Շոուն քննադատների կողմից ստացել է դրական արձագանքներ։ Քրիստինա Էփլգեյթն իր դերի համար առաջադրվել է «Ոսկե գլոբուս» և «Էմմի» մրցանակների։ 2019 թվականի հունիսին սերիալը երկարացվել է երկրորդ եթերաշրջանի համար, որի պրեմիերան կայանալու է 2020 թվականին։


== Սյուժե ==
Այրի Ջենը (Քրիստինա Էփլգեյթ) որոշում է զբաղվել իր ամուսնու մահվան հետաքննությամբ, որը մահացել է մեքենայի վրաերթի հետևանքով։ Աջակցության խմբում նա հանդիպում է Ջուդիին (Լինդա Քարդելինի), որի հետ ընկերություն է անում։


== Դերասանական կազմ ==


=== Հիմնական կազմ ===
Քրիստինա Էփլգեյթ` Ջեն Հարդինգ, անշարժ գույքի վաճառող, որի ամուսին Թեդը մահացել է ավտոմեքենայի ուժգին հարվածից։
Լինդա Քարդելինի` Ջուդի Հեյլ, կին, որին Ջենը հանդիպել է աջակցության խմբում։
Ջեյմս Մարսդեն` Սթիվ Վուդ (1 եթերաշրջան), Ջուդիի նախկին ամուսինը և փաստաբան։
Մաքս Ջենքինս` Քրիստոֆեր Դոյլ, Ջենի բիզնես-ընկերը և գործընկերը։
Սեմ Մաքքարթի` Չառլի Հարդինգ, Ջենի ավագ որդին։
Լյուք Ռոսլեր` Հենրի Հարդինգ, Ջենի կրտսեր որդին։


=== Երկրորդական կազմ ===


== Դրվագներ ==


=== 1-ին եթերաշրջան (2019) ===


== Արտադրություն ==


=== Մշակում ===
2018 թվականի ապրիլի 5-ին հայտարարվել է, որ Նեթֆլիքսը պատվիրել է տասը դրվագից բաղկացած առաջին եթերաշրջանի արտադրությունը։ Շոուն ստեղծել է Լիզ Ֆելդմանը, իսկ որպես գործադիր պրոդյուսեր հանդես են եկել հենց Ֆելդմանը, Ուիլ Ֆերրելը, Ադամ Մաքքեյը և Ջեսիկա Էլբաումը։
2019 թվականի ապրիլի 1-ին հայտարարվել է, որ շոուի պրեմիերան կայանալու է 2019 թվականի մայիսի 3-ին։ 2019 թվականի հունիսի 3-ին հայտարարվել է, որ սերիալն ունենալու է երկրորդ եթերաշրջան։


=== Քասթինգ ===
2018 թվականի հուլիսի 11-ին հայտարարվել է, որ Քրիստինա Էփլգեյթը մարմնավորելու է երկու գլխավոր դերերից առաջինին։ 2018 թվականի օգոստոսի 3-ին հայտարարվել է, որ Լինդա Քարդելինին մարմնավորելու է երկու գլխավոր դերերից երկրորդին։ Նույն ամսում հայտարարվել է, որ դերասանական կազմին միացել են Մաքս Ջենքինսը և Լյուք Ռոսլերը։ 2018 թվականի սեպտեմբերի 12-ին հայտարարվել է, որ շոուին միացել են Ջեյմս Մարսդենը և Էդ Ասները։ 2018 թվականի հոկտեմբերին հայտարարվել է, որ շոուին միացել են Սեմ Մաքարթին, որը խաղացել է հիմնական դերերից մեկին, և Դիանա Մարիա Ռիվան, որը խաղացել է կրկնվող դեր։


== Քննադատություն ==
Սերիալի առաջին եթերաշրջանը կինոքննադատների կողմից ստացել է մեծ մասամբ դրական արձագանքներ։ «Rotten Tomatoes» կայքում ֆիլմի վարկանիշը 86% է, ըստ 36 գրախոսությունների միջին բալը 10-ից 6,51։ «Metacritic» կայքում ֆիլմը 100-ից վաստակել է 68 միավոր՝ ըստ քննադատների 20 գրախոսությունների, որը համապատասխանում է «ընդհանուր առմամբ դրական արձագանքներ» կարգավիճակին։


== Ծանոթագրություններ ==
Ժոզե Ագիլյար

Ժոզե Անտոնիո Ագիլյար Գոմես (իսպ.՝ José Antonio Aguilar Gómez, հոկտեմբերի 11, 1989(1989-10-11), Տեռասա, Àmbit metropolità de Barcelona, Բարսելոնայի պրովինցիա, Կատալոնիա, Իսպանիա), իսպանացի ֆուտբոլիստ, «Անդորրա» ակումբի հարձակվող։ Անդորրայի առաջնության 2015/16 մրցաշրջանի լավագույն ռմբարկու։


== Կենսագրություն ==
Ժոզե Ագիլյարն իր ֆուտբոլային կարիերան սկսել է 2007 թվականին «Տերասսա» իսպանական թիմում 18 տարեկան հասակում։ Ակումբի կազմում նա իր նորամուտը կատարել է 2007 թվականի դեկտեմբերի 2-ին՝ մանսակցելով Սեգունդա Բ-ի՝ «Բադալոնա» ակումբի դեմ խաղին, որն ավարտվել է 0։1 հաշվով։ Ընդհանուր առմամբ «Տերասսայում» նա անցկացրել է 7 խաղ։ 2013 թվականի օգոստոսին մասնակցել է մեկ խաղի «Սերդանիոլա» ակումբի կազմում, որի ընթացքում դարձել է գոլի հեղինակ Իսպանիայի՝ նշանակությամբ չորրորդ դիվիզիոնում։
2013/14 մրցաշրջանում Ագիլյարը խաղացել է անդորրական «Սան Ժուլիա» ակումբում, որի կազմում դարձել է առաջնության բրոնզե մեդալակիր և Անդորրայի գավաթակիր։ Գավաթի խաղարկության եզրափակչում Ագիլյարը գոլ է խփել «Լուզիտանսի» դարպասը և օգնել իր թիմին հաղթել 2:1 հաշվով։
2014 թվականի ամռանը իսպանացին տեղափոխվել է «Լուզիտանս»։ Առաջին մրցաշրջանի ընթացքում Ագիլյարը 17 խաղում խփել է 10 գոլ և ճանաչվել իր թիմի լավագույն ռմբարկու Անդորրայի առաջնությունում Բրունինյուի հետ միասին։ Մրցաշարի արդյունքում «Լուզիտանսը» արժանացել է արծաթե մեդալի՝ զիջելով միայն «Սանտա-Կոլոմային»։ 2015 թվականի հուլիսին նա կատարել է իր նորամուտը եվրագավաթներում՝ մասնակցելով անգլիական «Վեսթ Հեմ Յունայթեդ» ակումբի դեմ երկու խաղերի Եվրոպայի լիգայի առաջին որակավորման փուլի շրջանակներում։ Եվրոպայի լիգայի առաջին որակավորման փուլի որակավորում։ Երկու խաղերի արդյունքում Անդորրան պարտվել է 0:4 հաշվով։ 2015/2016 մրցաշրջանում Ագիլյարն ու «Ունիո Էսպորտիվա Սանտա Կոլոմա» ակումբի խաղացող Վիկտոր Բերնատը դարձել են 12-ական գոլի հեղինակ Պրիմերա Դիվիզիոյում և կիսալ մրցաշարի լավագույն ռմբարկուի կոչումը։ «Լուզիտանսը» կրկին նվաճել է արծաթե մեդալներ և կրկին ստացել Եվրոպայի գավաթի խաղարկությանը մասնակցելու հնարավորություն։ 2016 թվականի հունիսին Ագիլյարն իր ակումբակից  Պեդրո Մունիոզի հետ միասին դարձել է թենիսային ֆուտբոլի Նեոն առաջնության հաղթող։ Այս անգամ ՈՒԵՖԱ Եվրոպայի լիգայի որակավորման փուլում թիմը պարտվել է սլովենական «Դոմժալե» ակումբին (2։5 հաշվով երկու հանդիպումների արդյունքում)։
2017 թվականի սկզբին Ագիլյարը միացել է «Անդորրա» ֆուտբոլային ակումբին, որը հանդես է գալիս Կատալոնիայի առաջնությունում։ Թիմի կազմում իր նորամուտը կատարել է 2017 թվականի հունվարի 14-ին «Սանթսի» դեմ խաղում (0:1)։ «Անդորրայի» կազմում անցկացրած երրորդ՝ «Մասնոու» ակումբի դեմ խաղում Ագիլյարը դարձել է հանդիպման միակ գոլի հեղինակն ու հաղթանակ պարգևել իր թիմին (1։ 0)։


== Ձեռքբերումներ ==
«Սան-Ժուլիա»Անդոդրրայի առաջնության բրոնզե մեդալակիր (1) – 2013/14
Անդորրայի գավաթակիր – 2014«Լուզիտանս»Անդորրայի առաջնության արծաթե մեդալակիր  (2) – 2014/15, 2015/16
Անդորրայի առաջնության լավագույն ռմբարկու – 2015/16


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը worldfootball.net կայքում(անգլ.)
Ֆուտբոլիստի էջը soccerway.com կայքում(անգլ.)
Ժոզե Ագիլյար պրոֆիլը BDFutbol կայքում
Խոզուկը փշե մուշտակում

Խոզուկը փշե մուշտակում (ռուս.՝ Поросёнок в колючей шубке), խորհրդային կարճամետրաժ մուլտֆիլմ, որը նկարահանել է Վլադիմիր Դանիելևիչը Սոյուզմուլտֆիլմ ստուդիայում, 1981 թվականին։ Մուլտֆիլմը նկարահանվել է Սերգեյ Կոզլովի համանուն հեքիաթի հիման վրա։


== Սյուժե ==
Ցուրտ մի օր պատուհանից ձյան փաթիլ տեսնելով՝ Ոզնին այնպես է սեղմվում ապակուն, որ նրա քիթը նմանվում է խոզի դնչի։ Փաթիլը նրան փշե մուշտակով խոզուկի տեղ է դնում և կանչում է դրսում խաղալու։ Լսելով, թե ում է կանչում փաթիլը, ոզնին կարծում է, թե ինչ որ մի տեղ, պատուհանի տակ նստած է սառած մի խոզուկ, որը չի ուզում խաղալ։ Հոգատար ոզնին որոշում է խոզուկին իր տուն կանչել` թեյ խմելու, բայց այդպես էլ չի գտնում նրան փողոցում։ Ձյան փաթիլի համար կարևոր չէ, թե ում հետ կխաղար. նա կանչում է մեկ ոզնուն, երբ նա դուրս է վազում, մեկ` խոզուկին, ում նա տեսնում է պատուհանից։


== Դերերը հնչյունավորել են ==
Վեսևոլոդ Լարիոնով՝ Ոզնի
Նատալյա Չենչիկ՝ Ձյունի փաթիլ
Վիկտոր Խոխրյակով՝ հեղինակ


== Թողարկում DVD ձևաչափով ==
Մուլտֆիլմը բազմիցս թողարկվել է  DVD ձևաչափով` ընդգրկվելով Վլադիմիր Դանիելևիչի մուլտֆիլմերի «Ծնունդդ շնորհավոր, 4-րդ թողարկում» հավաքածուի մեջ։


== Ծանոթագրություններ ==


== Գրականություն ==
Козлов Сергей Григорьевич Поросенок в колючей шубке и другие сказки. — М.: АСТ, 2005. — 40 с. — (Сказки-мультфильмы). — ISBN 5-17-031586-4


== Արտաքին հղումներ ==
Դիտել մուլտֆիլմը YouTube.com կայքում
Խոզուկը փշե մուշտակում մուլտֆիլմը «Անիմատոր.ռու» կայքում
Խոզուկը փշե մուշտակում(անգլ.) ֆիլմը Internet Movie Database կայքում
Գալյորկա (թատրոն)

Օմսկի պետական դրամատիկական թատրոն՝ «Գալյորկա», Օմսկի թատրոններից մեկը, որը ստեղծվել է 1990 թվականին։
Նրա հիմնադիր և անփոփոխ գեղարվեստական կառավարիչն է հանդիսանում՝ Վլադիմիր Ֆյոդորովիչ Վիծկոն, ով նաև Ռուսաստանի վաստակավոր արվեստի գործիչ և վաստակավոր արտիստ է հանդիսանում։ Ի սկզբանե թատրոնը հայտնել է այն վարքագծի մասին, որին այն անխտիր հետևում է։ «Գալյորկան» հետևում է ռուսական ռեալիստական հոգեբանական թատրոնի սկզբունքներին։ «Գալյորկա» թատրոնը Համառուսական և Միջազգային փառատոների և ֆորումների մշտական մասնակիցն է։ «Գալյորկա» թատրոնը շրջագայել է գրեթե բոլոր ռուսական քաղաքներում։ 2010 թվականի հունիսին Օմսկի թատրոնը մասնակցել է նաև Ռուսական ազգային ցուցահանդեսներին Ֆրանսիայի մայրաքաղաքում, որտեղ ներկայացրել է Օմսկի շրջանի մշակույթը։
«Գալյորկայում» բեմադրվել են բեմադրություններ՝ Անտոն Չեխովի, Ֆեոդոր Դոստոևսկու, Վամպիլովի, Կրուպինի, Վալենտին Ռասպուտինի, Լոբոզյորովի, Ալեքսեյ Տոլստոյի, Ալեքսանդր Օստրովսկու և ուրիշների ստեղծագործությունների հիման վրա։
Թատրոնում աշխատել են՝ Ռուսաստանի ազգային արտիստ՝ Յուրիյ Գրիգորևիչ Գրեբենը (1996—2014), Անատոլի Միխայլովիչ Կուզնեցով (1996—2006)։
Թատրոնում բեմադրել են բեմադրություններ ռեժիսորներ՝ Սերգեյ Ստեբլյուկը և Անդրեյ Ռուսինովը։


== Խաղացանկ ==
2010 - «Հին ընկերը երկու նոր ընկերներից էլ լավ է» Ալեքսանդր Օստրովսկի, Անդրեյ Մաքսիմովի բեմադրություն
2010 - «Երջանկությունը հարստությունից թանկ է» Ալեքսանդր Օստրովսկի, Եվգենիյ Ռոգուլկինի բեմադրություն
«Փոքրիկ բեմադրություն բնության գրկում» Լոբոզյորով, Անդրեյ Մաքսիմովի բեմադրություն
«Ամբողջ Իվանովկայով» Կրուպին, Վլադիմիր Վիծկոյի բեմադրություն
«Գումար Մարիայի համար» Վալենտին Ռասպուտին, Վլադիմիր Վիծկոյի բեմադրություն


== Թատերախումբ ==
Սվետլանա Բոնդարյովա
Վալենթինա Կիսելյովա
Կիրիլ Վիծկո
Եգոր Վիծկո
Սվետլանա Գասան
Վլադիմիր Գրաչյով
Տատյանա Գրիդնեվա
Աննա Ժուկովա
Ալեքսանդր Կարպով
Պավել Կոնդրաշին
Վիտալի Կոշկին
Սվետլանա Կրյուկովա
Տատյանա Մայորովա
Ալեքսանդր Նիկուլին
Եկատերինա Ռոմանիվ
Սվետլանա Ռոմանովա
Արտյոմ Սավինով
Դանիել Սավինովա
Օլգա Տրենբաչ
Սերգեյ Շոկոլով


== Արտաքին հղումներ ==
Официальный сайт театра
Реконструкция здания театра «Галёрка» Archived 2012-06-15 at the Wayback Machine.
Театр на портале правительства Омской области «Омская губерния»


== Ծանոթագրություններ ==
Սաիա

Սաիա (էստ․՝ Saia), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայաստանի ազգային կամերային նվագախումբ

Հայաստանի ազգային կամերային նվագախումբ, գործունեություն, սկսվել է դեռևս Խորհրդային ժամանակաշրջանում։ Հիմնադրվել է 1962 թվականին Երևանում որպես անսամբլ․ հիմնադիր գեղարվեստական ղեկավարը եղել է ջութակահար Զարեհ Սահակյանցը։
1997 թվական այն միավորվել է Երևանի կամերային նվագախմբի հետ, և կազմավորվել է Հայաստանի ազգային կամերային նվագախումբը։


== Պատմություն ==
1975-1983 թվականներին գեղարվեստական ղեկավարը  եղել է Կ. Բաղդասարյանը, 1983-1997 թվականներին՝ Ռուբեն Ահարոնյանը։ Նվագախմբի հիմքը լարային գործիքների խումբն է. պայմանավորված ստեղծագործության բնույթով՝ ընդգրկվում են նաև փայտե և պղնձե փողային գործիքներ։ Նվագացանկում՝ բարոկկոյի վարպետների, եվրոպացի և հայ կոմպոզիտորների երկեր, հայկական ժողովրդական երգերի ու միջնադարյան մեղեդիների մշակումներ, փոխադրումներ և այլն։ 
Նվագախմբի համար գործեր են գրել Ա. Հարությունյանը, Է. Հովհաննիսյանը, Ա. Աճեմյանը, Է. Խաղագործյանը, Ռ. Սարգսյանը և ուրիշներ։ 
Կատարողական արվեստին բնորոշ են պրոֆեսիոնալ բարձր մակարդակը, երկերի ինքնատիպ մեկնաբանությունը։ Նվագախմբի հետ ելույթներ են ունեցել հայ և այլազգի անվանի երաժիշտ-կատարողներ Գ. Գասպարյանը, Լ. Զաքարյանը, Շ. Արծրունին, Ա. Գավաֆյանը, Ժ. Տեր-Մերգերյանը, Վ. Սպիվակովը, Յ. Բաշմետը և ուրիշներ։ 
Նվագախումբը համերգներով շրջագայել է ԱՊՀ-ում, ԱՄՆ-ում, Կանադայում, Մերձբալթյան երկրներում, Ֆրանսիայում, Գերմանիայում, Շվեյցարիայում, Իսպանիայում, Ֆիլիպիններում, Թաիլանդում և այլուր։ 
1997 թվականին նվագախումբը միավորվել է Երևանի կամերային նվագախմբի հետ, վերակազմավորվել Արամ Ղարաբեկյանի (գեղարվեստական ղեկավար և դիրիժոր՝ 1997 թվականից), երբ նույն թվականի ապրիլին Հայաստանի մշակույթի նախարարը հատուկ հրավեր է ուղարկել ամերիկահայ դիրիժոր Արամ Ղարաբեկյանին և նրան նշանակել նվագախմբի գեղարվեստական ղեկավար և դիրիժոր։ Փաստորեն նոր գլխավոր դիրիժորը կազմել է նորացված Հայաստանի ազգային կամերային նվագախումբը։ Քսանհինգ բարձրակարգ կամերային երաժիշտներ, որոնք բոլորն էլ Երևանի Կոմիտասի անվան պետական կոնսերվատորիայի շրջանավարտներ էին, ընդգրկվել են նվագախմբի կազմում։ 
2011 թվականին գեղարվեստական ղեկավար է դարձել Վահան Մարտիրոսյանը։ 
Հայաստանի ազգային կամերային նվագախումբը թողարկել է ձայնասկավառակներ, ունի ֆոնդային ձայնագրություններ։ 


== Արտաքին հղումներ ==
Հայաստանի պետական կամերային նվագախումբ
Մերկուլայկա (գետ)

Մերկուլայկա, գետ Ռուսաստանում, հոսում է Ադըղեայի Հանրապետությունով։ Գետաբերանը գտնվում է Սախրայ գետի ձախ ափից 4 կմ հեռավորության վրա։ Գետի երկարությունը կազմում է 11 կմ, ջրահավաք ավազանը՝ 22 կմ2։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, գետի ջրերի կառավարման գլխավոր կենտրոնը՝ Բելայա գետի ենթակետի ավազանը, գետի գետային ենթաավազանը բացակայում է։ Գետի գետային ավազանն է Կուբանը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ - 06020001112108100004533
Կոդը ըստ հիդրոլոգիական հետազոտության (ՌԴ) - 108100453
Ավազանի կոդը - 06.02.00.011
Ծավալի համարը ըստ ՌԴ-ի - 08
Թողարկումը ըստ ՌԴ-ի - 1


== Ծանոթագրություններ ==
Վովան անդրսարյան թագավորությունում

Վովան անդրսարյան թագավորությունում (ռուս.՝ Вовка в Тридевятом царстве), նկարված մուլտիպլիկացիոն ֆիլմ-հեքիաթ, որը նկարահանել է Բորիս Ստեպանցևը 
1965 թվականին։


== Սյուժե ==
Դպրոցական Վովան երազում է հեքիաթային կյանքի մասին։ «Պատարաստիր ինքդ» տեղեկատուի խորհուրդների օգնությամբ գրադարանավարուհին ստեղծում է նկարված մի տղայի` Վովայի նմանակին, և ուղարկում է հեքիաթների գրքերում գոյություն ունեցող Անդրսարյան թագավորություն։
Հեքիաթային թագավորը, որը ցանկապաը ներկել էր կապույտ գույնով, հրամայում է գլխատել Վովային մակաբուծության համար։ Ա. Պուշկինի «Հեքիաթ ձկնորսի և ձկան մասին» հեքիաթում Ոսկե ձկնիկը մեղադրում է նրան ալարկոտության համար և նետում է մյուս հեքիաթ, որտեղ պատանի Վասիլիսաների խնջույքն էր։ Վասիլիսաները ուղարկում են Վովային արահետով այնտեղ, որտեղ ապրում են Երկուսը փոքրիկ ակղիկից։ Նրանք պատրաստ էին կատարել ամեն մի ցանկություն, սակայն պարզվում է, որ այն ամենը, ինչ դու քո սեփական ձեռքերով չես անում, քեզ ուրախություն չի բերում (և հենց բառացի իմաստով)։ Հաջորդ հեքիաթի էջերում Վովկան հանդիպում է Վառարանին, որի մեջ նա փորձում է պատրաստել կարկանդակներ։ Սակայն Երկուսն արկղիկից չափազանց անշնորհք են` նրան օգնելու համար, և ոչինչ չի ստացվում։
Հասկանալով, որ առանց աշխատանքի ոչինչ չի ստացվի, գլխավոր հերոսը վերցնում է ատաղձագործական գործիքներ և ապացուցում, որ ինքը կարող է ինչ-որ բան անել՝ ծառից առանց կախարդանքի օգնության ծեր կնոջ համար տաշտ սարքելով։ Ծեր կինը բարձր է գնահատում նրան և խնդրում խրճիթ կառուցել։ Բայց Վովկան ասում է, որ ինքն առայժմ չգիտի, թե ինչպես դա անել, և նրանք նստում են «Պատրաստիր ինքդ» գրքում նայելու, թե «ինչպես են խրճիթ պատրաստում»։


== Հեղինակներ ==

Սցենարի հեղինակ՝ Վադիմ Կորոստիլյով
Ռեժիսոր՝ Բորիս Ստեպանցև
Նկարիչ բեմադրողներ՝ Անատոլի Սավչենկո, Պյոտր Ռեպկին
Օպերատոր՝ Միխայիլ Դրույան
Կոմպոզիտոր՝ Իգոր Յակուշենկո
Հնչյունային օպերատոր՝ Բորիս Ֆիլչիկով
Նկարիչ մուլտիպլիկատորներ՝ Յուրի Բուտիրին, Օլգա Օռլովա, Անտոնինա Ալյոշինա, Անատոլի Պետրով, Տատյանա Տարանովիչ, Վադիմ Դոլգիխ, Գալինա Բարինովա, Սվետլանա Ժուտովսկայա, Լեոնիդ Կայուկով, Անատոլի Աբարենով, Վիկտոր Արսենտև
Նկարիչներ՝ Օլգա Գեմմերլինգ, Գելիյ Արկադիև
Ռեժիսորի օգնականներ՝ Վ. Տուրբիներ, Ե. Շիլովա
Խմբագիր՝ Ռաիսա Ֆրիչինսկայա
Դերերը հնչյունավորվել են՝
Ռինա Զելյոնայա՝ Վովկա
Միխայիլ Յանշին՝ Արքա
Ելենա Պոնսովա՝ Գրադանավարուհի/Ծեր կին
Կլարա Ռումյանովա` Ոսկե ձկնիկ
Էմմա Տրեյվաս՝ Վառարան
Լյուդմիլա Գնիլովա՝ Վասիլիսաներից մեկը


== Մուլտֆիլմի մասին ==


== Վերաթողարկում DVD ձևաչափով ==
Մուլտֆիլմը DVD ձևաչափով վերաթողարկվել է մուլտֆիլմերի «Ես չեմ ուզում դպրոց գնալ» հավաքածուում («Սոյուզմուլտֆիլմ»)։


== Ծանոթագրություններ ==


== Գրականություն ==
Коростылёв Вадим Николаевич Вовка в Тридевятом царстве. — АСТ, 2008. — 48 с. — (СКАЗКИ — МУЛЬТФИЛЬМЫ). — ISBN 978-5-17-032893-2 (иллюстрации по мультфильму)Фильмы-сказки: сценарии рисованных фильмов. Выпуск 9. — М.: Искусство, 1969. — 224 с. — 100 000 экз. (в том числе: В. Коростылёв «Вовка в Тридевятом царстве» с. 5-24)
Коллектив авторов Сказки-мультфильмы для девчонок и мальчишек / О.Муравьёва. — ООО "Издательство АСТ", 2006. — С. 1—22. — 64 с. — ISBN 5-17-036945-X


== Արտաքին հղումներ ==
«Վովան անդրսարյան թագավորությունում» մուլտֆիլմը «Անիմատոր.ռու» կայքում
Տարամիտություն և զուգամիտություն

Տարամիտություն և զուգամիտություն , մաթեմատիկական հասկացություններ, որոնցով անվանվում են տվյալ փոփոխական մեծության վերջավոր սահման ունենալը (զուգամետ) կամ չունենալը (տարամետ)։ Այս իմաստով են հասկացվում հաջորդականության, շարքի, անվերջ արտադրյալի, անիսկական ինտեգրալի տարամիտություն և զուգամիտություն։ Ասում են, որ [an] հաջորդականությունը զուգամիտում է a-ին, եթե liman = a։ Զուգամիտության հասկացությունն արդարացվում է, օրինակ, այն դեպքերում, երբ մաթեմատիկական որևէ օբյեկտ ուսումնասիրելիս կառուցվում է որոշ իմաստով ավելի պարզ այնպիսի օբյեկտների հաջորդականություն, որոնք հետզհետե մոտենում են տրվածին։ Այսպես, օրինակ, շրջանագծի երկարությունը սահմանելու և ցանկացած մոտավորությամբ հաշվելու համար օգտվում են շրջանագծին ներգծած կանոնավոր բազմանկյունների պարագծերի հաջորդականությունից։ Միևնույն մեծությունը կարելի է ներկայացնել տարբեր շարքերով։ Ուստի կարևոր նշանակություն ունի շարքի զուգամիտման «արագությունը», որի համար տրվում են տարբեր սահմանումներ, օրինակ, եթե Гп-ը և pn-ը երկու զուգամետ շարքերի մնացորդներ են և lim !ճ=0, ապա առաջին շարքը զուգամիտում է ավելի արագ։ Գոյություն ունեն շարքերի զուգամիտումը «լավացնելու», այսինքն՝ տվյալ շարքն ավելի արագ զուգամիտող շարքով փոխարինելու տարբեր եղանակներ։ Եթե {an} հաջորդականության անդամները պատկերենք որպես թվային ուղղի կետեր, ապա այդ հաջորդականության զուգամիտումն a-ին կնշանակի, որ ո-ը աճելիս an և a կետերի միջև հեռավորությունը ցանկացած չափով փոքրանում է։ Այս իմաստով տարամիտություն և զուգամիտություն հասկացություններն ընդհանրացվում են հարթության և տարածության կետերի, ընդհանրապես այնպիսի օբյեկտների հաջորդականության դեպքում, որոնց համար այս կամ այն իմաստով սահմանվում են հեռավորության, նորմայի, շրջակայքի հասկացություններ։ Ֆունկցիաների հաջորդականության համար սահմանվում են տարբեր իմաստներով զուգամիտություններ, զուգամիտություն որևէ կետում, բազմության վրա, բազմության վրա գրեթե ամենուրեք, բազմության վրա հավասարաչափ, ըստ չափի և այլն։ Արդի մաթեմատիկայի տարբեր բաժիններում դիտարկվում են նաև զուգամիտություններ ըստ նորմայի, թույլ, ըստ մասնակիորեն կարգավորյալ բազմության, ըստ հավանականության ևն։ Տարամետ շարքերը նույնպես լայնորեն օգտագործվում են մաթեմատիկայում և նրա կիրառություններում, տարբեր եղանակներով նրանց վերագրելով ընդհանրացված իմաստով գումարներ (տես շարքերի գումարման մեթոդներ)։
Աղահասկիկ մերձկասպյան

Աղահասկիկ մերձկասպյան (լատ.՝ Halostachys caspica), թելուկազգիների ընտանիքի, աղահասկիկ ցեղի բույս։


== Նկարագրություն ==
Թուփ կամ փոքր ծառ է՝ մինչև 3,5 մ բարձրությամբ, ուժեղ ճյուղավորված սաղարթով, որը թվում է անտերև։ Երիտասարդ ընձյուղները հատվածավոր են, կապտավուն (ձմռանը գրեթե սև), մսալի, գլանաձև, խորդուբորդ, քանի որ ծածկված են մանր փշիկներով, հազվադեպ հարթ։ Տերևները շատ մանր են, սուր-եռանկյունաձև, թեփուկանման, որոնք միմյանց հետ սերտաճելով, ցողունի շուրջը առաջացնում են նրանից մի փոքր հեռացած գոտի։ Ծաղկաբույլը հասկանման է։ Ծաղիկները երեքական գտնվում են թեփուկանման տերևների ծոցերում, երկսեռ են, 3 անդամանի, 1 առէջանի, սերմնարանը ունի 2 սպի։


== Տարածվածություն ==
Տարածված է Կովկասում, մերձալպյան շրջանում, Միջին Ասիայում, Չինաստանում։ Հայաստանի տարածքում հանդիպում է Արարատյան դաշտում (Երասխահուն), որտեղ հիմնականում աճում է ալկալի, խիստ աղակալած հողերում։


== Կիրառություն ==
Օգտագործվում է որպես վառելիք։ Ձմռանը դրանով սնվում են անասունները։ Աչքի է ընկնում դեկորատիվ բարձր հատկանիշներով։


== Ծանոթագրություններ ==
(8284) Կրանաչ

(8284) Կրանաչ (անգլ.՝ Cranach), աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 8-ին Ֆրեյմուտ Բորնգենի կողմից Տաուտենբուրգում։
Միջին հեռավորությունը Արեգակից կազմում է 3,10242 ա. մ., առավելագույնը մոտենում է 2,6761 ա. մ. հեռավորության վրա և հեռանում 3,5288 ա. մ.։ Արեգակի շուրջ մեկ ամբողջական պտույտ է կատարում 1995,95 երկրային օրվա ընթացքում, իր ուղեծրով շարժվելով միջինում 0,180365 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8284) Կրանաչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալի Սաբիյեհ (այլ կիրառումներ)

Ալի Սաբիյեհ, կարող է վերաբերել՝

Ալի Սաբիյեհ - արևելյաաֆրիկյան Ջիբութի պետության հարավում գտնվող երկրամաս է
Ալի Սաբիյեհ - արևելաաֆրիկյան Ջիբութի պետության համանուն երկրամասի վարչական կենտրոնն է
Պուստին (գյուղ, Ալեկսանդրովսկի շրջան)

Անվան այլ կիրառումների համար տե՛ս՝ ՊուստինՊուստին (ռուս.՝ Пустынь), գյուղ Ռուսաստանի Վլադիմիրի մարզի Ալեկսանդրովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արամ Աթեշյան

Արամ արքեպիսկոպոս Աթեշյան (1954, Դիարբեքիր), հոգևորական, Պոլսո Հայոց պատրիարքի փոխանորդ։


== Կենսագրություն ==
Արամ Աթեշյանը ծնվել է 1954 թվականին Դիարբեքիրում, ընտանիքում եղել են 6 երեխա՝ երեք տղա, երեք աղջիկ։
Նախնական կրթությունը ստացել է Դիարբեքիրում, այնուհետև, 1966 թվականին մեկնում է Ստամբուլ և դառնում Սnւրբ Խաչ դպրեվանքի սան։ 1967 թվականին 21 ուսանողներով մեկնում են  Երnւսաղեմի Ժառանգավnրաց վարժարան՝ ուսումը շարունակելու։ Երուսաղեմում 9 տարի սովորելուց հետո վկայական է ստանում և նորից վերադառնում Ստամբուլ։
1976 թվականին ձեռնադրվում է որպես կուսակրոն քահանա։


== Ծանոթագրություններ ==
Կիբրիկ (Կեմայի վտակ)

Կիբրիկ (ռուս.՝ Кибрик), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կեմա գետի ձախ ափում՝ 14 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Վոլգայի ավազանային շրջանին, գետի ջրատնտեսային տեղամասը՝ Վոլգա գետն է՝ Իվանկովսկի հիդրոհանգույցից մինչև Ուգլիչսկի հիդրոհանգույց (Ուգլիչսկի ջրամբար)։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000009946
Հիդրոլոգիական ուսումնասիրությունների կոդը - 110000994
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անդրեևկա (գյուղ, Բերեզանկայի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Անդրեևկա գյուղում բնակվում էր 146 մարդ։ Բնակավայրը զբաղեցնում է 0,267 կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մասլյանինո

Մասլյանինո (ռուս.՝ Маслянино), քաղաքատիպ ավան Ռուսաստանի Նովոսիբիրսկի մարզի Մասլյանինսկի շրջանի կազմում։
Բնակչությունը 2010 թվականին գրանցված տվյալներով կազմում էր 13102 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվրոպայի առաջնության եզրափակիչ 1976

Եվրոպայի առաջնության եզրափակիչ 1976, Եվրոպայի առաջնության եզրափակիչ հանդիպում։ Տեղի է ունեցել 1976 թվականի հունիսի 20-ին Բելգրադի «Ռայկո Միտիչ» մարզադաշտում։ Հանդիպումը տեղի է ունեցել Չեխոսլովակիայի և Գերմանիայի հավաքականների միջև։ Չեմպիոն է դարձել Չեխոսլովակիայի հավաքականը, որը Գերմանիայի հավաքականին հաղթել է 5։3 հաշվով։


== Խաղի հաշիվը ==


== Ծանոթագրություններ ==


== Արտաքին հղումներ ==
1976 Եվրոպայի առաջնություն
Մաշավերա (Դմանիսի շրջան)

Մաշավերա (վրաց.՝ მაშავერა), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 880 մետր բարձրության վրա։ Շրջկենտրոն Դմանիսից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 649 մարդ։


== Ծանոթագրություններ ==
Ֆլիշ (Իսպանիա)

Ֆլիշ (կատ.՝ Flix), մունիցիպալիտետ Իսպանիայում, գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ռիպերա դը Էբռա շրջանում։ Տարածքը կազմում է 116,9 կմ²։ Բնակչությունը՝ 4061 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
պաշտոնական կայք муниципалитета Флиш(կատ.)
Информация о городе на сайте Правительства Каталонии Archived 2008-12-25 at the Wayback Machine.(կատ.)
Информация о городе на сайте Института статистики Каталонии(կատ.)
Վարիժ (այլ կիրառումներ)

Վարիժ (ռուս.՝ Варыж), կարող է վերաբերել՝

Մեծ Վարիժ՝ գյուղ Ուդմուրթական Հանրապետության Բալեզինսկի շրջանում,
Վարիժ, գետ Ուդմուրթիայում, Պիզեպ գետի ձախ վտակը,
Վարիժ գետակի մոտ, հին գյուղ Ուդմուրթական Հանրապետության Բալեզինսկի շրջանում,
Վարիժին մոտ, հին գյուղ Ուդմուրթական Հանրապետության Բալեզինսկի շրջանում։
(6049) Տոդա

(6049) Տոդա (անգլ.՝ Toda), աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 2-ին Ացուշի Տակահաշիի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,392187 ա. մ., առավելագույնը մոտենում է 2,0709 ա. մ. հեռավորության վրա և հեռանում 2,7135 ա. մ.։ Արեգակի շուրջ մեկ ամբողջական պտույտ է կատարում 1351,42 երկրային օրվա ընթացքում, իր ուղեծրով շարժվելով միջինում 0,266386 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,45° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6049) Տոդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(1603) Նեվա

(1603) Նեվա (անգլ.՝ Neva), աստերոիդ աստերոիդների հիմնական գոտում։ Հայտնաբերվել է 1926 թվականի նոյեմբերի 4-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,754979 ա. մ., առավելագույնը մոտենում է 2,4996 ա. մ. հեռավորության վրա և հեռանում 3,0103 ա. մ.։ Արեգակի շուրջ մեկ ամբողջական պտույտ է կատարում 1670,23 երկրային օրվա ընթացքում, իր ուղեծրով շարժվելով միջինում 0,215539 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1603) Նեվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոուրուշլու

Գոուրուշլու , լեռ Փոքր Կովկասի լեռնահամակարգում, Աղստև և Հասան-գյոլ լեռնագագաթների մոտ։ Գուրուշլու անվան աղավաղված ձևն է, որ հանդիպում է ռուսական քարտեզներում։


== Ծանոթագրություններ ==
(3228) Պիր

(3228) Պիր (անգլ.՝ Pire), աստերոիդ աստերոիդների հիմնական գոտում։ Հայտնաբերվել է 1935 թվականի փետրվարի 8-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 2,463198 ա. մ., առավելագույնը մոտենում է 2,1372 ա. մ. հեռավորության վրա և հեռանում 2,7892 ա. մ.։ Արեգակի շուրջ մեկ ամբողջական պտույտ է կատարում 1412,04 երկրային օրվա ընթացքում, իր ուղեծրով շարժվելով միջինում 0,25495 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3228) Պիր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ձուիկ

Ձուիկ, հայկական իգական անուն։ Առաջացել է հայերեն ձու բառի փաղաքշական ձևից (Պոլսի բարբառով նշանակում է «թեթևսոլիկ»)։ Հիշատակվել է մեկ անգամ՝ 5-րդ դարում։


== Գործածություններ ==
Ձուիկ, դուստր Վասակ Արծրունու և քույր Աղան Արծրունու, կին Հմայակ Մամիկոնյանի՝ եղբոր քաջն Վարդանի, Վահան Մամիկոնյանի մայրն է։


== Ծանոթագրություններ ==
Շարովսկի գյուղական խորհուրդ (Խարկովի մարզ)

Շարովսկի գյուղական խորհուրդ  (ուկրաիներեն՝ Шарівська селищна рада), Ուկրաինայի Խարկովի մարզի Բոգոդուխովսկի շրջանում։
2001 թվականի տվյալներով Շարովսկի գյուղական խորհրդում բնակվում էր 2425 մարդ։ Բնակավայրը զբաղեցնում է 87.19 կմ² տարածք։ Բնակչության խտությունը կազմում էր 27.81 մարդ/կմ²։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կալիմանտանյան կատու

Կալիմանտանյան կատու կամ բորնեոսյան կատու (լատ.՝ Catopuma badia), գիշատիչ կաթնասուն կատվազգիների ընտանիքից։
Կալիմանտանյան կատուն հանդիպում է Կալիմանտան կղզում, որը պատկանում է Ինդոնեզիային և Մալայզիային։
Մարմնի երկարությունը կազմում է 58 սմ, զանգվածը՝ 2,2-4,5 կգ։ Սնվում է մանր կաթնասուններով և թռչուններով։ Այս տեսակը հազվապեպ է հանդիպում և քիչ է ուսումնասիրված։ 2002 թ. ստացվել են առաջին լուսանկարները բնության մեջ։

		


== Ծանոթագրություններ ==